**Jaanus Karilaid** (sündinud 1. veebruaril 1977 Tallinnas) on eesti poliitik.

Elulugu
-------

Jaanus Karilaid 2021. aasta Arvamusfestivalil
Ta lõpetas aastal 1996 Tallinna 32. Keskkooli ja aastal 2007 Tallinna Ülikooli riigiteaduste erialal.[*viide?*]

Ta töötas 1998–2001 kohalike omavalitsuste arendusnõunikuna. Aastatel 2002–2003 oli ta põllumajandusminister Jaanus Marrandi nõunik, 2004–2006 Eesti Keskerakonna büroo koordinaator ja 2006–2012 Riigikogu Keskfraktsiooni nõunik. Aastatel 2012–2014 oli ta Nõmme linnaosa vanema asetäitja.[*viide?*]

Karilaid oli aastatel 1997–2023 Keskerakonna liige ja 29. novembrist 2015 erakonna aseesimees. Ta oli aastatel 2006–2015 Haapsalu linnavolikogu esimees ning Eesti Linnade Liidu juhatuse ja Läänemaa Omavalitsuste Liidu juhatuse liige.[*viide?*]

27. aprillil 2015 sai ta Riigikogu XIII koosseisu asendusliikmeks, kuna Kalev Kallo astus tagasi.

Pärast Kadri Simsoni ebaõnnestunud kandideerimist Keskerakonna esimeheks 2015. aastal kandideeris Karilaid erakonna juhatuse toel Keskerakonna fraktsiooni esimeheks Riigikogus, kuid valituks osutus siiski senine esimees Simson.

26. juulil 2021 valiti ta Riigikogu Keskerakonna fraktsiooni esimeheks pärast Mailis Repsi tagandamist.

Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 2161 häält ning osutus valituks.

Poliitilisi sõnavõtte ja vastukaja
----------------------------------

2015. aasta lõpus põhjendas Jaanus Karilaid Keskerakonna juhatuses tehtud otsust taotleda "Eesti ühiskonda lõhestava" kooseluseaduse tühistamist rakendussätete probleemsusega, kutsus opositsiooni üles kooseluseaduse vastu ühinema ning seda rahvahääletusele panema Ametialases võltsimises ja eraviisilisele jälitustegevusele kihutamises süüdi mõistetud Priit Toobali esitamist erakondade rahastamise järelevalve komisjoni liikmeks põhjendas Karilaid "tugeva mandaadiga" Keskerakonna kongressilt ning asjaoluga, et "Priit Toobal tunneb erakondade rahaasjade köögipoolt peensusteni".

2016. aastal teatas filmirežissöör Peeter Rebane, et lahkus Keskerakonnast "ennekõike Jaanus Karilaiu ja tema mõttekaaslaste viimaste kuude labaste avalduste tõttu, mis on alavääristanud Eestis elavaid vähemusi": "...ükski ausalt käituv poliitik ei saa tõsise näoga väita, et demokraatlikus Eestis peaks enamuse häältega vähemuse inimõigusi otsustama".

Jaanuse poliitiline agenda hõlmab aktiivset tegevust korruptsiooni paljastamise ja korruptsioonivastase võitluse osas, eriti Tallinna Sadama puhul.

2021. aastal oli üks seitsmest Riigikogu õiguskomisjoni liikmest, kes otsustas mitte vastata 35 805 inimese allkirjaga pöördumisele, et riik sätestaks abielu kahe täiskasvanud inimese vahelise liiduna. Teised liikmed olid Sulev Kannimäe (Reformierakond), Marek Jürgenson (Keskerakond), Tarmo Kruusimäe (Isamaa), Urve Tiidus (Reformierakond) ja Vilja Toomast (Keskerakond). Otsustati, et abieluvõrdsus on ühetaoliselt tagatud kõigile abieluvõimelistele isikutele.

Isiklikku
---------

Jaanus Karilaiul on elukaaslane, tütar ja poeg. Tema huvialadeks on ajalugu, male ja reketimängud. Karilaid on Eesti Lauatenniseliidu president.[*viide?*]

Viited
------

1. ↑  Põllumajandusministri nõunikeks said Raul Rosenberg ja Jaanus Karilaid. Postimees, 26. veebruar 2002
2. ↑  Jaanus Karilaid (01.02.1977)
3. ↑  Karilaid: Keskerakond on nagu koolikiusamise ohver ERR, 30.11.2015
4. ↑  Jaanus Karilaid kandideerib Keskfraktsiooni esimeheks Pealinn, 21. märts 2016
5. ↑  Jaanus Karilaid: Eesti ühiskonda lõhestava kooseluseaduse tühistamine jäi Ida-Euroopaliku poliitkultuuri ja Vabaerakonna taha PEalinn, 16. veebruar 2016
6. ↑  Maris Meiessaar Jaanus Karilaid: Keskerakond taotleb kooseluseaduse tühistamist EPL 18. detsember 2015.
7. ↑  Jaanus Karilaid: kooseluseaduse tühistamine tuleb panna rahvahääletusele Objektiiv, 18. veebruar 2016
8. ↑  Karin Kangro Karilaid: Toobal tunneb erakondade rahaasjade köögipoolt peensusteni Korruptsioonivaba Eesti/Postimees, 31.03.2016
9. ↑  Peeter Rebane Kultuurist ja kultuuritusest, Keskerakonnast Karilaiuni ehk Miks lahkusin parteist EPL, 15. aprill 2016
10. ↑  Tallinna Sadama parvlaevahanke fopaast tuleb õppida ja panna paika vastutajad
11. ↑  Tallinna Sadama korruptsiooni niidiotsad viivad Reformierakonna ja SDE-ni
12. ↑  Riigikogu õiguskomisjoni istungi protokoll nr 114, 09.11.2021

Välislingid
-----------

* JAANUS KARILAID (elulugu Riigikogu kodulehel)
* Kanal 2 saade Radar Jaanus Karilaiust
* "Kaikamees veab Keskerakonna võitlust ellujäämise nimel: "Jaanus Karilaid on täna Jüri Ratase usaldusisik"" Eesti Ekspress, 16. veebruar 2022

| * v
* r
Riigikogu praegune koosseis |
| --- |
| RE fraktsioon (37) | 

* Akkermann
* Alender
* Haugas
* Joller
* Kadastik
* Kallas
* Keldo
* Kersna
* Kiili
* Kivi
* Kivimägi
* Klaassen
* Kross
* Kruuse
* Kuusemäe
* Laaneots
* Lahe
* Lauri
* Ligi
* Merilind
* Mihkelson
* Pere
* Pillak
* Raidma
* Randpere
* Ruusmann
* Rõivas
* Seeme
* Siemann
* Suslov
* Sutrop
* Sutt
* Sõerd
* Šmigun-Vähi
* Tiidus
* Toomast
* Vaga

 |
| EKRE fraktsioon (16) | 

* Aller
* Epler
* Frosch
* H.-M. Helme
* Mart Helme
* Martin Helme
* Kingo
* Kokk
* Kunnas
* Laneman
* Pohlak
* A. Poolamets
* E. Poolamets
* Põlluaas
* Valge
* Vooglaid

 |
| Eesti 200 fraktsioon (14) | 

* Hussar
* Izmailova
* Lutsar
* Pakosta
* Raid
* Reinaas
* Stoicescu
* K. Tali
* P. Tali
* Tamm
* Taro
* Tein
* Terras
* Uibo

 |
| SDE fraktsioon (9) | 

* Allas
* Kaljulaid
* Kütt
* Lomp
* Maran
* Odinets
* Ossinovski
* Pikhof
* Rand

 |
| Isamaa fraktsioon (8) | 

* Kokk
* Lukas
* Maastik
* Metsoja
* Reinsalu
* Seeder
* Sibul
* Solman

 |
| KE fraktsioon (6) | 

* Belobrovtsev
* Jevgrafov
* Korobeinik
* Kovalenko-Kõlvart
* Laats
* Tšaplõgin

 |
| Fraktsioonitud (11) | 

* Aab
* Eesmaa
* Grünthal
* Hanimägi
* Jufereva-Skuratovski
* Karilaid
* Karuse
* Kiik
* Mölder
* Ratas
* Sarapuu

 |
| 
XV Riigikogu |